મળતી વિગતો અનુસાર સોજીત્રા વિધાનસભા બેઠક ઉપર કોંગ્રેસના ઉમેદવાર પુનમભાઈ પરમારનો વિજય થતાં ગઈકાલે તારાપુરમાં કોંગ્રેસનું વિજય સરઘસ નીકળ્યું હતું અને રાત્રે ૮.૩૦ કલાકે કોંગ્રેસનું વિજય સરઘસ તારાપુર મોરજ રોડ ઉપરથી પસાર થતું હતું ત્યારે કોંગ્રેસના ધારાસભ્ય પુનમભાઈ પરમારનાં નાનાભાઈ ચંદુભાઈ માધાભાઈ પરમાર સહિત બાર જણાએ ગામના સરપંચ હીનાબેન રાજેશભાઈ પટેલનાં ઘર પાસે જઈ ફટાકડા ફોડી તેમજ કીકીયારીઓ કરી સરપંચ હોવાની અદાવત રાખી ગાળો બોલી સરપંચના ઘર પર પથ્થરમારો કર્યો હતો તેમજ ધરમદાસની ખડકીમાં પણ ફટાકડા ફોડી કીકીયારીઓ કરી હતી જે બનાવ અંગે હીનાબેને તારાપુર પોલીસને જાણ કરતાં તારાપુર પોલીસ ઘટનાસ્થળે દોડી ગઈ હતી અને આ બનાવ અંગે હીનાબેન રાજેશભાઈ પટેલની ફરિયાદના આધારે કોંગ્રેસના કાર્યકરો રાજુભાઈ ગોવિંદભાઈ પરમાર, અનીસભાઈ દીલીપભાઈ વ્હોરા, જાવેદભાઈ મહેમુદભાઈ વ્હોરા, અભુભાઈ મહેમુદભાઈ વ્હોરા, વિજયભાઈ ગોવિંદભાઈ પરમાર, તલહા ઈબ્જુર વ્હોરા, નીકુંજ કનુભાઈ પરમાર, સદ્દામ ઈકબાલ વ્હોરા, ફઈમ ઈકબાલ વ્હોરા, આકાશ કાંતીભાઈ ખડા, આસિફ ઉસ્માનમિંયા મલેક, ચંદુભાઈ માધાભાઈ પરમાર સહિત ૧ર જણાં વિરૂદ્ધ ઈપીકો કલમ ૧૪૩, ૩૩૭ અને જીપીએકટ ૧૩પ મુજબ ગુનો નોંધી કાયદેસરની કાર્યવાહી કરી હતી.